**Piiroinen Yhtiöt** on vuonna 1949 perustettu salolainen valmistavan teollisuuden perheyritys, joka muodostuu kahdesta yrityksestä: Arvo Piiroinen oy:stä ja Metalli-Piiroinen oy:stä. Konserni valmistaa irtokalusteita, auditorioita, urheiluareenoiden katsomoita sekä metallikomponentteja pintakäsittelyin.

Tehdas sijaitsee Salossa, Meriniityn kaupunginosassa. Toimitusjohtajana toimii Risto Piiroinen.

Organisaatio
------------

### Arvo Piiroinen oy

Arvo Piiroinen oy on perustettu vuonna 1978, ja sen toimialana on Kaupparekisterissä metallien käsittely ja päällystäminen. Yhtiön toimialana on kalusteiden ja metallituotteiden valmistus, tuonti ja vienti sekä tukku- ja vähittäiskauppa..

### Metalli Piiroinen oy

Metalli Piiroinen oy on perustettu vuonna 1988, ja sen toimialana on Kaupparekisteri metallien käsittely ja päällystäminen. Yhtiön toimialana on metallituotteiden valmistus ja myynti..

### Vastuuhenkilöt

**Toimitusjohtaja**  

Risto Piiroinen, toimitusjohtaja (3/2014), hallituksen puheenjohtaja (12/2017)

**Hallitus**  

Pentti Bruun, hallituksen jäsen (12/2017)  

Antti Linna, hallituksen jäsen (12/2017)  

Timo Kaivonen, hallituksen varajäsen (12/2017)

**Muut**  

Leena Häkkinen, prokuristi (10/2013)  

Anna Kaivonen, prokuristi (10/2013)

Historia
--------

### 2000-luku

* Århusin musiikkitalo, Århus, Tanska

Piiroinen toimitti musiikkitalon yli 1 200 istumapaikan katsomon, jossa käytettiin AUC40-tuolimallia.

* Piiroinen osti vuonna 2009 konkurssiin ajautuneen Turun Metallikaluste ky:n sekä TM-Kaluste oy:n ja sen tuotesarjat.

### 2010-luku

* Mežaparksin laululava, Riika, Latvia

Mežaparksin suuri laululava (Mežaparks Great Bandstand) sijaitsee Latvian pääkaupungissa Riiassa. Laululavalla järjestetään viiden vuoden välein Latvian musiikki- ja tanssifestivaalit (Latvian Song and Dance Festival), joka on yksi maailman suurimpia festivaalitapahtumia. Unescon aineettoman kulttuuriperinnön listalle kuuluva tapahtuma järjestettiin ensimmäisen kerran 1873, ja Mežaparksiin se muutti 1955. Piiroinen toimitti yli 30 000 istuinpaikkaa, jonka suunnittelussa huomio kiinnitettiin siirreltävyyden ja varastoinnin helppouteen sekä materiaalivalintoihin. Kaikki penkit on varustettu viivakoodein, "älyä" lisäämällä penkit on yksilöity huollon, varastoinnin ja sijoittelun helpottamiseksi. Penkkien runko on kuumasinkittyä terästä ja istuinlankut alipaineessa erikoiskäsiteltyä, kovatkin sääolosuhteet kestävää mäntyä.

* Bolshoy Ice Dome, Sotši, Venäjä

Bolshoy Ice Dome on vuonna 2012 valmistunut monikäyttöareena, joka toimi Sotšin vuoden 2014 talvilolympialaisten jääkiekkoareenana. Areenalla pelaa KHL-joukkue HC Sotshi. Piiroinen toimitti areenan 12 000 istuinta.

### 2020-luku

* Tampereen Kannen areena, Tampere

13 000 istuimen katsomo monitoimiareenalle.

* Helsingin olympiastadion, Helsinki

Maailman kauneimmaksi kuvattu Olympiastadion syntyi 1930-luvulla arkkitehtikilpailun tuloksena ja edustaa edelleen suomalaisen funktionalismin kirkkainta kärkeä. Uudistetun stadionin arkkitehtisuunnittelusta on vastannut työyhteenliittymä K2S ja NRT yhteistyössä ruotsalaisen arkkitehtitoimisto White Arkitekten ja alankomaalaisen Wessel de Jongen kanssa. Istuimien määrä on yli 36 000 kpl, materiaalina puukomposiitti.

* Suomalaisen Työn Liiton Design from Finland -merkki Vuoden Designteko 2020

Lähteet
-------

1. ↑  Piiroinen.Viitattu 25.5.2021.
2. ↑  Perheyritys on huolella rakennettu elämäntyö. 22.8.2006. Turun Sanomat. Viitattu 25.5.
3. ↑  Piiroinen Viitattu 25.5.2021.
4. ↑  Arvo Piiroinen Oy. 25.5.2021. Kauppalehti. Viitattu 25.5.2021.
5. ↑  Metalli Piiroinen Oy. 25.5.2021. Kauppalehti. Viitattu 25.5.2021.
6. 1 2  Katsomokalusteiden referenssit (Arkistoitu – Internet Archive). Piiroinen. Viitattu 25.5.2021.
7. ↑  Piiroinen kalustaa Århusin musiikkitalon auditorion. 9.6.2006. Kauppalehti. Viitattu 25.5.2021.
8. ↑  Piiroinen toimitti 30 000 istuinpaikkaa Riikaan. 31.8.2018. Varsinais-Suomen Yrittäjät Y-lehti. Viitattu 25.5.2021.
9. ↑  Salolaisyritys Piiroinen Oy toimitti 30 000 istuinpaikkaa Riikaan, Salon Seudun Sanomat 31.8.2018. Viitattu 25.5.2021.
10. ↑  Song and Dance Celebration. Latvia Travel -page. Viitattu 25.5.2021.
11. 1 2  Vuoden 2020 yhteenveto ja hyvää uutta vuotta 2021 (Arkistoitu – Internet Archive). 4.1.2021. Piiroinen Yhtiöt. Viitattu 25.5.2021.
12. ↑  
Salolainen Piiroinen Yhtiöt toimittaa penkit Olympiastadionille. 11.1.2019. Salon Seudun Sanomat. Viitattu 25.5.2021.
13. ↑  Salolaisyritys toimittaa penkit uudistettavalle Olympiastadionille. 11.1.2019. Turun Sanomat. Viitattu 25.5.2021.
14. ↑  Vuoden Designteko 2020 Piiroinen Oy:lle. 24.11.2020. Suomalaisen Työn Liitto -sivu. Viitattu 25.5.2021.